নগাঁও জিলাৰ সদৰ আৰক্ষী থানাৰ অন্তৰ্গত মহমৰিয়াত শনিবাৰে পথাৰৰ মাজৰ বিলত এগৰাকী মহিলাৰ মৃতদেহ উদ্ধাৰ ঘটনাই অঞ্চলটোত তীব্ৰ চাঞ্চল্যকৰ সৃষ্টি কৰিছে।
জানিব পৰা মতে, উদ্ধাৰ হোৱা মৃত মহিলাগৰাকী মহমৰিয়াৰ নিকটৱৰ্তী বৰজহাৰ ৰূপা বৰা বুলি চিনাক্ত কৰা হৈছে। স্থানীয় লোকে উদ্ধাৰ হোৱা মহিলাগৰাকীক বলাৎকাৰ কৰি হত্যা কৰাৰ সন্দেহ কৰিছে।
আনহাতে, মহিলাগৰাকীৰ মৃত্যুৰ কাৰণ সম্পৰ্কে আৰক্ষী নিশ্চিত হ'ব পৰা নাই যদিও আৰক্ষীয়ে ঘটনা সন্দৰ্ভত তদন্ত চলাই আছে।
ইপিনে নগাঁও জিলাত শেহতীয়াকৈ বৃদ্ধি পোৱা অপৰাধমূলক ঘটনাত চিন্তিত হৈ পৰিছে সচেতন মহল। শেহতীয়াকৈ কেইবাটাও ধৰ্ষণ আৰু হত্যাৰ ঘটনাই জিলাখনক জোকাৰি যোৱাৰ পিছত এনে আশংকা বৃদ্ধি পাইছে।
উল্লেখযোগ্য যে যোৱা মঙলবাৰে নিশা নগাঁৱৰ আমনিত ৩৭নং ৰাষ্ট্ৰীয় ঘাইপথৰ ওপৰতে আগচি ধৰি এগৰাকী মহিলাক দলবদ্ধ ধৰ্ষণ কৰি পেলাই থৈ যোৱাৰ এক ঘটনা সংঘটিত হৈছিল।
ইপিনে সাহস, মানৱীয়তা আৰু সৰলতাৰ দৃষ্টান্ত দাঙি ধৰি ৰাস্তাত পৰি থকা ধৰ্ষিতা মহিলাগৰাকীক উঠাই নি জখলাবন্ধা আৰক্ষীক চমজাই দিয়ে গুৱাহাটীৰপৰা উজনি অভিমুখী এখন টেংকাৰৰ ড্ৰাইভাৰ-কৰ্মচাৰীয়ে।
ইপিনে এই ঘটনাৰ লগত জড়িত থকাৰ অপৰাধত ৰাজেশ ধৰ নামৰ এজনক আৰক্ষীয়ে ইতিমধ্যে গ্ৰেপ্তাৰ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
